1978-ban alakultak, Zágrábban. Frontemberük Vlado Kalember volt. Első nagy slágerük az "Ana", mely még 1978-ban megjelent kislemezen. 1980-ban csatlakozott hozzájuk Mustafa Ismailovski (a Divlje Jagode együttesből). Az együttes tagjai közötti nézeteltérések miatt 1981-ben Adi Karaselimović és Davor Jelavić távozik a csapatból. A rajongók nagy része szerint a Srebrna krila ezután már nem tudta elérni régi sikereit. Vlado Kalember 1987-ben ugyancsak kilépett a zenekarból és szólókarrierbe kezdett. A zenekar 1988-ban – ekkorra már megváltozott felállásban – képviselte Jugoszláviát az 1988-as Eurovíziós Dalfesztiválon. A zenekar még egy évtizedig működött, majd az új frontember, Mustafa Ismailovski halála után (1999) feloszlott.